452.25 ORDNI GĦAL KUNSILL TAL-PAGI DWAR L-INDUSTRIJI TAL-MANIFATTURA TA’ L-IKEL L-AVVIŻ LEGALI 51 ta’ l-1965, kif emendat bl-Avviż Legali 31 ta’ l-1970. L-AVVIŻ LEGALI 51 ta’ l-1965, kif emendat bl-Avviż Legali 31 ta’ l-1970. 1. Titolu. It-titolu ta’ din l-Ordni hu Ordni għal Kunsill tal-Pagi dwar l-Industriji tal-Manifattura ta’ l-Ikel. 2. Għandu jkun hemm Kunsill tal-Pagi dwar l-Industriji tal-Manifattura ta’ l-Ikel li japplika għall-impjegati kollha f’xi impriża, jew parti minn impriża, li l-attivitajiet tagħha jikkonsistu għalkollox jew prinċipalment fil-manifattura ta’ l-oġġetti ta’ l-ikel inklużi fran, fabbriki ta’ l-għaġin, fabbriki li jaħdmu l-ħelu u fabbriki tal-ġelati u ta’ għalf bilanċat u oġġetti oħra ta’ l-ikel għall-konsum mill-annimali. 3. Riserva. Il-Kunsill tal-Pagi ma għandux japplika għall-impjegati fi stabilimenti koperti f’Ordni tal-Kunsill tal-Pagi li jirregola l-Pagiġa eżistenti. 4. Data tal-pubblikazzjoni ta’ l-avviż dwar il-ħsieb ta’ l-egħmil ta’ l-ordni. L-Avviż li sejra ssir din l-Ordni ġie pubblikat fil-Gazzetta tal-25 ta’ Mejju, 1965.